Timo Salonen (ralliautoilija)

Timo Salonen (s. 8. lokakuuta 1951) on suomalainen ralliautoilija, joka voitti maailmanmestaruuden vuonna 1985. 

 Ura 
Salonen ajoi ensimmäisen kilpailunsa Hyvinkään Sveitsi -rallissa keväällä 1970 isältään salaa vakiokuntoisella Datsun 1600SSS:llä ja sijoittui junioreiden yleiskilpailussa toiseksi. Myöhemmin Salosta nähtiin muun muassa Volvon ratissa. Ensiesiintyminen MM-tasolla tapahtui kotimaassa vuonna 1974 1300-kuutioisella Mazdalla – Salonen sijoittui 1-ryhmässä neljänneksi. Ensimmäisen MM-osakilpailuvoittonsa Salonen saavutti 18. syyskuuta 1977 Quebec-rallissa.
vasen|pienoiskuva|Timo Salonen ja Peugeot 205 Turbo 16 Sanremon rallissa vuonna 1985.
Salonen voitti maailmanmestaruuden vuonna 1985 ja oli ensimmäinen Peugeot’lla mestaruuden voittanut kuljettaja. Hän osallistui uransa aikana 95 MM-osakilpailuun, joista voitti 11, muun muassa Jyväskylän suurajot kahdesti vuosina 1985 ja 1986. Parhaina vuosinaan Salosella oli kartanlukijanaan Seppo Harjanne, myöhemmin Voitto Silander. Aktiiviuransa MM-tasolla Salonen lopetti vuonna 1992. Uransa jäähdyttelyvaiheessa hän kilpaili myös aavikkoralleissa ennen lopullista vetäytymistään vuonna 1995. Salonen teki lyhyen paluun vuonna 2002 ajaen Neste-rallin.

MM-rallikaudella 1985 Salonen voitti viisi MM-rallia, joista peräkkäin neljä: Kreikan, Uuden-Seelannin, Argentiinan ja Suomen rallit. Aiemmin kukaan ei ollut voittanut neljää kertaa peräjälkeen ja vain Stig Blomqvist oli pystynyt viiteen voittoon yhden kauden aikana. Voittoputki säilyi ennätyksenä 20 vuotta ennen kuin Sébastien Loeb rikkoi sen MM-rallikaudella 2005.

Kilpauransa aikana Timo Salonen tunnettiin lempinimellä ”Löysä”. Sen on kerrottu johtuneen Salosen tavasta ajaa rallia yhdellä kädellä autoa ohjaten. Ilta-Sanomien haastattelussa Salonen kuitenkin kertoi tarinan olevan väärä. Hän oli itse 1970-luvun kotimaan rallissa kutsunut pikataipaleella voittamaansa samanlaisella Volvolla ajanutta Erkki Pitkästä Löysä-Pitkäseksi, josta nimitys kääntyi Salosen omaksi lempinimeksi.

 Yksityiselämä 
Timo Salonen oli omistamansa Autotalo Timo Salosen toimitusjohtaja. Tuuloksessa asuva Salonen on naimisissa ja hänellä on yksi lapsi.

 Tulokset rallin MM-sarjassa 
 Vuosi Talli Auto 1 2 3 4 5 6 7 8 9 10 11 12 13 14 Sija Pisteet 1974 Timo Salonen Mazda 1300 MONC SWEC POR KEN GREC FIN22 ITA CAN USA GBR FRA - - 1975 Timo Salonen Datsun 160J MON SWE KEN GRC MOR POR FIN6 ITA FRA GBR - - 1976 Timo Salonen Datsun 160J MON SWE POR KEN GRC MOR FIN6 ITA FRA GBR - - 1977 Timo Salonen Fiat 131 Abarth MON SWE POR KEN NZL GRC FIN2 CAN1 ITA FRA GBRKesk. - - 1978 Alitalia Fiat Fiat 131 Abarth MON SWEKesk. KEN POR GRE FIN2 CANKesk. ITA CIV FRA GBR - - 1979 N.I. Theocharakis Datsun 160J MON SWE POR KEN GRC2 4. 50 Team Datsun Europe NZLDSQ FIN5 CAN2 ITAKesk. FRA GBR3 CIV 1980 Team Datsun Europe Datsun 160J MON SWE7 PORKesk. KEN GRE2 ARG FIN6 NZL1 ITAKesk. FRAKesk. GBRKesk. CIV 7. 45 1981 Team Datsun Europe Datsun Violet GT MON SWE PORKesk. KEN4 FRAKesk. GREKesk. ARGKesk. BRA FIN4 ITA12 CIV1 GBRKesk. 6. 40 1982 Team Nissan Europe Nissan Violet GT MON SWE PORKesk. KENKesk. FRA GREKesk. NZL4 BRA FIN4 ITA CIV GBRKesk. 11. 20 1983 Team Nissan Europe Nissan 240 RS MON14 SWE PORKesk. KENKesk. FRA GREKesk. NZL2 ARG FIN8 ITA CIV GBRKesk. 13. 18 1984 Team Nissan Europe Nissan 240 RS MON10 SWE POR KEN7 FRA GRE6 NZL4 ARG FIN ITA CIV GBR6 10. 27 1985 Peugeot Talbot Sport Peugeot 205 Turbo 16 MON3 SWE3 POR1 KEN7 FRAKesk. 1. 143 Peugeot 205 Turbo 16 E2 GRE1 NZL1 ARG1 FIN1 ITA2 CIV GBRKesk. 1986 Peugeot Talbot Sport Peugeot 205 Turbo 16 E2 MON2 SWEKesk. PORKesk. KEN FRAKesk. GREKesk. NZL5 ARG FIN1 CIV ITA GBR1 USA 3. 63 1987 Mazda Rally Team Europe Mazda 323 4WD MONKesk. SWE1 PORKesk. KEN FRA GRE USA NZL ARG FINKesk. CIV ITA GBR 14. 20 1988 Mazda Rally Team Europe Mazda 323 4WD MON5 SWEKesk. POR KEN FRA GREKesk. USA NZL ARG FIN4 CIV ITA GBR2 5. 33 1989 Mazda Rally Team Europe Mazda 323 4WD SWE22 MONKesk. POR KEN FRA GRE NZL ARG FIN2 AUS ITA CIV GBR6 12. 21 1990 Mazda Rally Team Europe Mazda 323 4WD MON8 PORKesk. KEN FRA GREKesk. NZL ARG FIN6 AUS ITA CIV GBRKesk. 25. 9 1991 Mitsubishi Ralliart Europe Mitsubishi Galant VR-4 MON8 SWEKesk. POR KEN FRA GREKesk. NZL ARG FINDSQ AUS5 ITA CIV ESP GBR4 13. 21 1992 Mitsubishi Ralliart Europe Mitsubishi Galant VR-4 MON6 SWE POR5 KEN FRA GRE NZL ARG FIN AUS ITA CIV ESP GBR 20. 14 2002 Timo Salonen Peugeot 206 WRC MON SWE FRA ESP CYP ARG GRE KEN FIN14 GER ITA NZL AUS GBR - 0

 Lähteet 
 Timo Salonen (Iltalehti/Urheilu 3.1.2007, s. 11)

 Viitteet 

 Aiheesta muualla 

 Timo Salonen - World Rally Archive
 Moottoriurheilumuseon sivuilla

Luokka:Suomalaiset ralliautoilijat
Luokka:Rallin maailmanmestarit
Luokka:Vuonna 1951 syntyneet
Luokka:Elävät henkilöt